Ministru kabineta noteikumu projekta „Noteikumi par publiskas personas akciju sabiedrību tipveida statūtiem”” sākotnējās ietekmes novērtējuma ziņojums

|  |  |  |
| --- | --- | --- |
| 1. **Tiesību akta projekta izstrādes nepieciešamība** | | |
| 1. | Pamatojums | Saskaņā ar Publiskas personas kapitāla daļu un kapitālsabiedrību pārvaldības likuma (turpmāk - Kapitālsabiedrību likums) 46.panta pirmo daļu publiskas personas kapitālsabiedrība darbojas, pamatojoties uz statūtiem, kurus izstrādā saskaņā ar publiskas personas kapitālsabiedrības tipveida statūtiem (turpmāk — tipveida statūti). Šī panta otrā daļa nosaka, ka tipveida statūtus apstiprina Ministru kabinets.  Kapitālsabiedrību likuma pārejas noteikumu 2.punkta 2.punkta d) apakšpunkts – Ministru kabinets līdz 2015.gada 1.oktobrim izdod noteikumus, kuros apstiprina publiskas personas kapitālsabiedrības tipveida statūtus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republikas Saeima 2014.gada 16.oktobrī pieņēma Kapitālsabiedrību likumu, ar tā spēkā stāšanās datumu - 2015.gada 1.janvāris. Ar Kapitālsabiedrību likuma spēkā stāšanos spēku zaudē līdz šim valsts un pašvaldību kapitālsabiedrību un kapitāla daļu pārvaldības jomu regulējošais likums „Par valsts un pašvaldību kapitāla daļām un kapitālsabiedrībām”. Līdz ar to arī ar Ministru kabineta 2009.gada 30.jūnija noteikumiem Nr.705 „Noteikumi par valsts un pašvaldības akciju sabiedrību tipveida statūtiem” (turpmāk – MK noteikumi Nr.705) apstiprinātie valsts un pašvaldību akciju sabiedrību tipveida statūti, kas tika izdoti pamatojoties uz likuma “Par valsts un pašvaldību kapitāla daļām un kapitālsabiedrībām” 28.panta otro daļu.  Saskaņā ar Kapitālsabiedrību likuma 46.panta pirmo daļu publiskas personas kapitālsabiedrība darbojas, pamatojoties uz statūtiem, kurus izstrādā saskaņā ar tipveida statūtiem. Šī panta otrā daļa nosaka, ka tipveida statūtus apstiprina Ministru kabinets.  Kapitālsabiedrību likuma pārejas noteikumu 2.punkta 2.punkta d) apakšpunktā ir dots uzdevums Ministru kabinetam līdz 2015.gada 1.oktobrim izdot noteikumus, ar kuriem apstiprina publiskas personas kapitālsabiedrības tipveida statūtus.  Kapitālsabiedrību likuma regulējums ir attiecināms uz visu publisku personu (valsts, pašvaldību un citu atvasinātu publisku personu) pārvaldītām kapitālsabiedrībām. Līdz ar to likumā ietvertais regulējums ir paplašināts uz citu atvasinātu publisku personu dibinātām un pārvaldītām kapitālsabiedrībām, tādēļ arī jaunajos tipveida statūtos netiek izdalīts atsevišķi valsts vai pašvaldības akciju sabiedrība, bet tiek lietots vienots termins „publiskas personas akciju sabiedrība”.  Saskaņā ar Kapitālsabiedrību likuma pārejas noteikumu 8.punktu ar 2016.gada 1.janvāri publiskas personas kapitālsabiedrībā un publiski privātajā kapitālsabiedrībā varēs veidot padomi, ja kapitālsabiedrība atbildīs Kapitālsabiedrību likumā noteiktajiem kritērijiem. Atbilstoši šī likuma 106.panta pirmajai daļai sabiedrībā var izveidot padomi tikai tad, ja iepriekšējā pārskata gadā sabiedrības rādītāji atbilst visiem šādiem kritērijiem:  1) neto apgrozījums ir lielāks par 21 miljonu euro;  2) bilances kopsumma ir lielāka par 4 miljoniem euro.  Līdz ar to tipveida statūtos nepieciešams paredzēt tipveida formu, ja publisko personu akciju sabiedrībai nav izveidota padome un formu, ja publisko personu akciju sabiedrībai ir izveidota padome.  Tāpat arī Kapitālsabiedrību likumā ir izmaiņas attiecībā uz kapitālsabiedrības valdes locekļu pilnvaru termiņu, nosakot to pieci gadi, kas atšķiras no iepriekš tipveida statūtos noteiktā trīs gadu termiņa Attiecīgi tipveida statūtos ir nepieciešams precizēt valdes locekļu pilnvaru termiņu.  Ņemot vērā minēto, ir sagatavots Ministru kabineta noteikumu projekts, kas paredz noteikt tipveida statūtus:  1) publiskas personas akciju sabiedrībai, kurai nav padomes;  2) publiskas personas akciju sabiedrībai, kurai ir padome. |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskas personas akciju sabiedrības |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ir izstrādāts un vienlaikus tiek virzīts arī Ministru kabineta noteikumu projekts “Noteikumi par publiskas personas sabiedrību ar ierobežotu atbildību tipveida statūtiem”, ar kuru tiks apstiprināti publiskas personas sabiedrības ar ierobežotu atbildību tipveida statūti. |
| 2. | Atbildīgā institūcija | Ekonomikas ministrija |
| 3. | Cita informācija | Ar Kapitālsabiedrību pārvaldības likuma spēkā stāšanos 2015.gada 1.janvārī, spēku zaudē likums „Par valsts un pašvaldību kapitāla daļām un kapitālsabiedrībām”, uz kā pamata ir izdoti MK noteikumi Nr.705. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Publiskas personas kapitāla daļu turētāji un publiskas personas kapitālsabiedrības. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III, V un VI sadaļa – projekts šīs jomas neskar.

|  |  |
| --- | --- |
| Ekonomikas ministre | D.Reizniece-Ozola |
| Vīza:  Valsts sekretārs | R.Beinarovičs |
|  |  |

23.07.2015. 18:50

707

Spaliņa

67013110, Dace.Spalina@em.gov.lv